لفيديو لي نتاشر ديال ناس زاهين في موازين مع نجات عتابو، أعطی شريحه من الفيسبوكين احساس بالاحباط لانه كيبين بلي ما كين لا مقاطعه لا والو  


و انا عندي تعليق علی الموضوع من جوج زوايه  

أولا علی حسب ما شفت في التلفزه في نقل سهرات موازين انهم تعمدو ما يشدوش بزاف علی لجمهور كيفما معتاد، و ايلا شدو كيخدو اطار كاميره صغير كيشدو مجموعه ديال  و لا   ديال الناس تبانو مزاحمين ونت تيجيب ليك لله راهم جوقا باش تكمل من راسك وتخيلهم مئات
 و هاد نوع من الاخراج تديرو فاش ماتيكونش عندك ناس كثار  اذن أكيد هاد العام الجمهور أقل من المعتاد و كان تاثير ديال المقاطعه باين

ثانيا  هاد الناس لي ناشطين هنا وحقهم و حريتهم اينشطو ، راه هما علاش اصلا نيضا هاد المقاطعه علی قبل مصاليحهم 
و هما ضحايا بحال بزاف ديال المغاربه ديال تعليم مكفس كيقتل رمزيه النظال السلمي،  او بلاحری ما تيفهموهش أنه هاد النوع من المقاطعه هو تعبير سلمي عن عدم الرضی بواقع ما،  او لا لسبب ما موصلهمش الخبر انو ناس مقطعين تعبيرا علی عدم الرضی بالاوضاع المعيشه، و في الاخير و تتعدد الاسباب و كيبقی اصلها محدوديه التفكير لي أصلو تعليم مكفس 

اذن لي بغا ايقاطع حقو هداك و لي ما فهموش ومقاطعش معاه ايعذرو حينت هو فعلا ضحيه و خا نت مقاطع علی قبل باش حالو ايتقاد تسنا منو مايجيش في صف راسو، و في بعض الاحيان غادي ايطرا العكس و غادي ايولي ايحاربك حيتاش تدوي ليه علی اصلاح مصالحو